من الطفولة مقدرش انسي الموقف بتاع الاطباق، مامتي كان عندها طقم اطباق ازازز حراري بتعتز به جدا، كان بابا جابه من ليبيا لما اتجوزوا (انا مكنتش موافقة ع الجوازة)، كنت مقتنعة وانا عندي خمس سنين ان طالما الطبق الازاز دا بيتحط ع النار يبقي استحالة يتكسر، كان في شك بنسبة 5% انه ممكن يتكسر، طب اعرف ازاي؟ أجرب؟ بما انى كنت بموت ف التجارب، لالالالا لو اتكسر الست دي مش هتسكت وتعملها حدوتة، وهنضرب اكيد، دي هدية م الغالي ، طب انا اجرب حل تانى، اخد اخويا المسكين علي جنب ، واشرح له فكرتي العبقرية، ورغم انه اكبر مني، الا انه سمع كلامي ومشيي ورايا، وخد طبق ورا طبق وع السلم قدام باب الشقة، ودششششش الطبق اتكسر، ههههههه و يجيب غيره يجربه، انا سبته وجريت، الجري مش نص الجدعنة دا الجدعنة كلها،